Z A P I S N I K
4. sjednica Vijeća Mjesnog odbora Vrapče - centar,
u Zagrebu, 02.09.2021. 
s početkom u 19 sati



NAZOČNI ČLANOVI VIJEĆA: Doris Brkić, Dinko Kobešćak, Željka Mandurić, Petar Blažević, Lukrecija Lara Vrnoga, Anđelka Drniković, Hrvoje Milinković, Tamara Oklopčić, Dario Kovačić

NENAZOČNI ČLANOVI VIJEĆA: Nema

OSTALI NAZOČNI: Nema

Predsjedava Doris Brkić, predsjednica Vijeća.

Zapisnik vodi: Doris Brkić.


Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati.

Prihvaćanje zapisnika s 3. sjednice VMO Vrapče-centar:

Zapisnik sa 3. sjednice je prihvaćen jednoglasno.



Predsjednica predlaže dnevni red:

D N E V N I   R E D

1. Izvješće Mandatnog povjerenstva o mirovanju mandata člana Vijeća
2. Prisega nove članice Vijeća Lukrecije Lare Vrnoge
3. Izbor potpredsjednika Vijeća
4. Prijedlog zaključka o davanju ovlasti predsjednici Vijeća Mjesnog odbora “Vrapče-centar“ za donošenje odluka o jednokratnom korištenju prostorija mjesnog odbora
5. Zahtjev za korištenjem prostorije – Matica umirovljenika Vrapče
6. Zaključci na temelju zahtjeva građana
7. Prijedlog zaključka o uređenju planinarskog puta prema Grmoščici od Ulice Gmajnje
8. [bookmark: _Hlk80360256]Prijedlog zaključka o sanaciji ceste koji spaja Gmajnje i Rogininu 
9. [bookmark: _Hlk80360613]Prijedlog zaključka o sadnji stabala u kvartu
10. [bookmark: _Hlk80360959]Prijedlog zaključka o ukidanju naplate parkinga 3. zone na Vrapčanskoj aleji
11. [bookmark: _Hlk80361492]Prijedlog zaključka o sanaciji odvoda istočne strane šetnice u Vrapčanskoj aleji
12. Prijedlog zaključka o uvođenju jednosmjernog prometa u Ulicu Jačkovinski klanec
13. Razno
Dnevni red je prihvaćen jednoglasno bez rasprave.


Točka 1.	Izvješće Mandatnog povjerenstva o mirovanju mandata člana Vijeća

Predsjednik Mandatnog povjerenstva čita Izvješće. 

Vijeće jednoglasno bez rasprave donosi:

                             
Z A K LJ U Č A K
o Izvješću Mandatnog povjerenstva o mirovanju mandata članu Vijeća mjesnog odbora Vrapče - centar i početku obnašanja dužnosti zamjenice člana Vijeća

I.	Prima se na znanje Izvješće Mandatnog povjerenstva o mirovanju mandata članu Vijeća Mjesnog odbora Vrapče - centar i početku obnašanja dužnosti zamjenice člana Vijeća.

II.	Dana 12. kolovoza 2021. započinje mirovanje mandata zbog obnašanja nespojive dužnosti članu Vijeća Ozrenu Tkalčecu Krznariću.
Dana 26. kolovoza 2021. Lukrecija Lara Vrnoga započinje s obnašanjem dužnosti zamjenice člana Vijeća.

III.	Ovaj će zaključak biti objavljen na oglasnoj ploči u sjedištu Mjesnog odbora Vrapče – centar.


Točka	2.	Prisega nove članice Vijeća Lukrecije Lare Vrnoge

Predsjednica čita tekst prisege i članicu Vijeća kojoj je verificiran mandat, a članica izgovara riječ „PRISEŽEM“.


Točka 3.	Izbor potpredsjednika Vijeća

Predsjednica obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća. Prijedlog kandidata za potpredsjednika Vijeća Mjesnog odbora Vrapče - centar podnijeli su slijedeći članovi Vijeća:

1. Doris Brkić
2. Petar Blažević
3. Željka Mandurić
4. Dinko Kobešćak
5. Lukrecija Lara Vrnoga

koji za potpredsjednika Vijeća predlažu Petra Blaževića.

Predsjednica poziva izabrane članove Vijeća da dizanjem ruke daju svoj glas ponuđenom kandidatu. Za kandidata Petra Blaževića glasovali su svi članovi vijeća jednoglasno, Vijeće donosi:


Z A K LJ U Č A K
o izboru potpredsjednika Vijeća Mjesnog odbora Vrapče - centar


           1. Za potpredsjednika Vijeća Mjesnog odbora Vrapče - centar izabran je 
                                                        Petar Blažević

         2.  Ovaj zaključak bit će objavljen  na oglasnoj ploči u sjedištu Mjesnog odbora.




Točka 4. 	Prijedlog zaključka o davanju ovlasti predsjednici Vijeća Mjesnog odbora “Vrapče-centar“ za donošenje odluka o jednokratnom korištenju prostorija mjesnog odbora

Predsjednica predlaže da joj Vijeće da ovlasti za donošenje odluka o jednokratnom korištenju prostorija mjesnog odbora “Vrapče-centar“ kako bi mogla odobravati hitne zahtjeve za jednokratno korištenje prostorija.
Vijeće jednoglasno bez rasprave daje ovlasti predsjednici Vijeća Mjesnog odbora “Vrapče-centar“ za donošenje odluka o jednokratnom korištenju prostorija mjesnog odbora.

Točka 5.	Zahtjev za korištenjem prostorije – Matica umirovljenika Vrapče

Članovi Vijeća dobili su zahtjev uz poziv za sjednicu.
U raspravi sudjeluju svi članovi vijeća.
Doris B. obavještava da je u procesu izrade kućni red za korištenje prostorija Mjesnog odbora kojeg će svi korisnici trebati poštivati.
Vijeće jednoglasno donosi 

Z A K LJ U Č A K
Vijeće odobrava zahtjev Matice umirovljenika Vrapče za korištenjem kancelarije do male dvorane u uličnoj zgradi MO Vrapče-centar u terminima ponedjeljkom od 17,00 do 21,00 te subotom od 5,30 do 6,30.



Točka 6. 	Zaključci na temelju zahtjeva građana
Članovi Vijeća primili su materijal od Patricije Filko unaprijed.

U raspravi sudjeluju svi članovi Vijeća.
Dario K. predlaže češće kontrole prometnog redarstva.
Hrvoje M. predlaže postavljanje kamera kao na Vrapčanskoj ulici.
Dinko K. predlaže postavljanja znaka za zabranu parkiranja.
Doris B. će poslati mail prometnom redarstvu i zatražiti češće kontrole.

Vijeće jednoglasno donosi 
Z A K LJ U Č A K
Vijeće traži od Zagreb Parkinga da omogući stanarima oko DZ Vrapče kupnju povlaštene parkirne karte za 3. zonu. 

Vijeće jednoglasno donosi 
Z A K LJ U Č A K
Vijeće traži od nadležne službe postavljanje znaka za zabranu parkiranja na skretanje u Ulicu Vrabečak nakon mosta kako bi se riješio problem parkiranja automobila na kolniku.


Članovi Vijeća primili su materijal od Tomislava Brđanovića unaprijed.

U raspravi sudjeluju svi članovi Vijeća.
Doris B. predlaže iscrtavanje parkirnih mjesta duž cijele ulice na kolniku što bi ujedno i usporilo promet u ulici.
Dario K. predlaže postavljanje znaka za zabranu parkiranja.
Vijeće jednoglasno donosi 

Z A K LJ U Č A K
Vijeće traži od nadležnih službi da na izlasku iz ulice Branimira Gušića na desnoj strani postave znak za zabranu parkiranja te da se iscrta na pločniku žutom bojom oznaka za zabranu parkiranja kako bi se spriječilo parkiranje automobila koji otežavaju preglednost na izlasku iz ulice. 
Članovi Vijeća primili su materijal od Alme Papić unaprijed.
U raspravi sudjeluju svi članovi Vijeća.
Željka M. predlaže izmjenu voznog reda ZET autobusa koji kreću s okretišta Črnomerec.
Vijeće jednoglasno donosi 

Z A K LJ U Č A K
Vijeće traži od ZET-a promjenu voznog reda autobusa na način da ne kreću svi autobusi koji voze u istom smjeru istovremeno s okretišta Črnomerec kako bi se izbjegle gužve u autobusima. 

Vijeće jednoglasno donosi 

Z A K LJ U Č A K
Vijeće će uzeti u obzir uređenje nogostupa uz Ilicu od Roginine do Vrapčanske ulice prilikom izrade plana malih komunalnih akcija za sljedeću godinu.

Članovi Vijeća primili su materijal od Branislava Bausa unaprijed.
U raspravi sudjeluju svi članovi Vijeća.
Vijeće jednoglasno donosi 

Z A K LJ U Č A K
Vijeće traži od nadležne gradske službe sanaciju poklopca od slivnika u Bolničkoj ulici kod tržnice Vrapče, kao i iscrtavanje parkirnih mjesta na parkingu oko tržnice Vrapče.



Članovi Vijeća primili su materijal od Marka Paripovića unaprijed.
Predsjednica otvara raspravu.
Anđelka D. upućuje na geodetski elaborat koji je trebao biti izrađen za Ulicu Pikli.

Vijeće jednoglasno donosi 

Z A K LJ U Č A K
Vijeće će uzeti u obzir Ulicu Pikli prilikom izrade asfalterskog programa za plan malih komunalnih akcija za sljedeću godinu. Vijeće traži od Gradske četvrti dokumentaciju o već poduzetim akcijama za Ulicu Pikli.

Članovi Vijeća primili su materijal od Zrinke Kreuziger i Andreje Krcunović unaprijed.
U raspravi sudjeluju svi članovi Vijeća.
Vijeće smatra da je potrebno nekoliko koraka da bi se pločnik uz Ilicu od Roginine do Vrapčanske ulice sanirao, a oni su sljedeći: čišćenje zemlje koja se tokom godina spustila na pločnik, rezanje živice od strane vlasnika zemljišta uz pločnik, premještanje rasvjetnih stupova sa sredine pločnika na rub ili na drugu stranu Ilice te postavljanje zaštitne ograde za pješake.

Vijeće jednoglasno donosi 

Z A K LJ U Č A K
Vijeće traži od nadležne službe uklanjanje zemlje sa pločnika uz Ilicu prije i poslije Ulice Gmajnje.

Vijeće jednoglasno donosi 

Z A K LJ U Č A K
Vijeće traži od nadležne službe premještanje rasvjetnih stupova sa sredine pločnika uz Ilicu od Roginine do Vrapčanske ulice na drugu stranu Ilice.



Članovi Vijeća primili su materijal od papirnice Papirko unaprijed.

Vijeće jednoglasno bez rasprave donosi 

Z A K LJ U Č A K
Vijeće traži da nadležna služba vrati koš za smeće na lokaciju Ilica k.br. 506 ispred papirnice Papirko.

Točka 7. 	Prijedlog zaključka o uređenju planinarskog puta prema Grmoščici od Ulice Gmajnje
Predsjednica iznosi prijedlog članovima Vijeća koji su dobili fotografije lokacije unaprijed.
U raspravi sudjeluju svi članovi Vijeća.
Dinko K. upozorava da se put možda nalazi na privatnim zemljištima.

Vijeće jednoglasno donosi 

Z A K LJ U Č A K
Vijeće je suglasno sa zahtjevom stanara o uređenju puta koji vodi na Grmošćicu iz Ulice Gmajnje te traži od nadležne službe prijedlog rješenja.



Točka 8. 	Prijedlog zaključka o sanaciji ceste koji spaja Gmajnje i Rogininu 
Predsjednica iznosi prijedlog članovima Vijeća koji su dobili fotografije lokacije unaprijed.
Predsjednica otvara raspravu.
Dinko K. dijeli informaciju da već postoji plan da se te dvije ulice spoje stepenicama te da je proces pokrenut.
Vijeće jednoglasno donosi 

Z A K LJ U Č A K
Vijeće je dobilo informaciju da se planira izgradnja stepenica koje bi spajale I. ogranak Roginine sa ulicom Gmajnje te traži od nadležnog radnog tijela Vijeća gradske četvrti da utvrdi situaciju te vremenski okvir u kojem će ulice biti spojene.

Točka 9. 	Prijedlog zaključka o sadnji stabala u kvartu
Članovi Vijeća su dobili materijale unaprijed.
Predsjednica otvara raspravu.
Tamara O. predlaže da stabla ne budu alergeni.
Vijeće jednoglasno donosi 

Z A K LJ U Č A K
Vijeće predlaže lokacije sadnje stabala koja nisu alergeni od strane nadležne službe: parking iza Doma zdravlja zapad – Vrapče (20 stabala), na raskrižju Ilica-Vrapčanska kod ružičnjaka (bor), uz Ilicu (4 stabla), ispred zgrade MO Vrapče-centar Ilica 421 (3 stabla), uz Oranice (drvored, bar 8 stabala), parking kod Ilice 506-510, parking kod dječjeg vrtića u Nikole Gorjanskog, Ulica Majke Terezije ispred k.br. 10-14.



Točka 10. 	Prijedlog zaključka o ukidanju parkinga 3. zone na Vrapčanskoj aleji
Članovi Vijeća su dobili materijale unaprijed.
Vijeće jednoglasno bez rasprave donosi 

Z A K LJ U Č A K
Vijeće traži ukidanje naplate parkinga 3. zone na parkiralištu na Vrapčanskoj aleji kod NK Vrapče iz razloga što bi to potaknulo građane da više koriste javni prijevoz za odlazak u grad pošto se parkiralište nalazi točno pored stanice za vlak. Na tom parkiralištu trenutno ne parkira puno automobila tako da Grad Zagreb ne bi izgubio značajne prihode. Također, automobili često parkiraju na zelenu površinu i duž Vrapčanske aleje pa smatramo da bi se ukidanjem naplate parkinga taj problem riješio.

Točka 11. 	Prijedlog zaključka o sanaciji odvoda istočne strane šetnice u Vrapčanskoj aleji
Članovi Vijeća su dobili materijale unaprijed.
Predsjednica otvara raspravu.
Petar B. kaže da stoljetna stabla u drvoredu trunu od nakupljene vode.
Vijeće jednoglasno donosi 

Z A K LJ U Č A K
Vijeće traži da nadležne službe saniraju odvod na istočnoj strani Vrapčanske aleje jer šetnica poplavljuje nakon svake kiše te stoljetna stabla kestena u drvoredu trunu od nakupljanja vode.



Točka 12. 	Prijedlog zaključka o uvođenju jednosmjernog prometa u Ulicu Jačkovinski klanec
Članovi Vijeća su dobili materijale unaprijed.
Predsjednica otvara raspravu.
Dario K. predlaže da se sakupi suglasnost stanara o uvođenju jednosmjernog prometa.
Vijeće jednoglasno donosi 

Z A K LJ U Č A K
Vijeće traži da se stanovnici Ulice Jačkovinski klanec izjasne žele li uvođenje jednosmjernog prometa u ulicu na način da je ulaz iz Ulice Jačkovina i smjer kretanja uzbrdo. 

Točka 13. Razno
Predsjednica izvještava da je prijavila zapušteni posjed na lokaciji Jačkovina 10 komunalnom redaru te je komunalni redar naložio vlasniku da uredi posjed.
Dario K. izlaže problem zapuštenosti dječjeg igrališta uz dječji vrtić Vrabečak te izvještava da je bio na sastanku sa ravnateljicom vrtića.
Tamara O. predlaže da se produlji zeleno svjetlo za pješake na semaforu na križanju Ilice i Vrapčanske u smjeru sjever-jug jer je prekratko. Također postavlja pitanje što se događa sa sanacijom raskrižja ulice Manterovčak i Vrapčanska draga te traži provjeru lokacija hidranata u tim ulicama jer ih ona tamo nije zamijetila.
Anđelka D. pita koji je razlog postavljanja stupića u Žagarovoj ulici samo ispred jedne kuće.
[bookmark: _GoBack]Petar B. prenosi pohvalu od građana da promet bolje funkcionira ujutro otkako su na križanje Ilice i Vrapčanske postavljeni prometni policajci koji reguliraju semafor.
Predsjednica konstatira da je dnevni red iscrpljen.
Sjednica je dovršena u 21:23h.

KLASA: 026-02/21-002/1339
URBROJ: 251-06-11-13-21-2
Zagreb, 02. rujna 2021. 

Predsjednica
Vijeća Mjesnog odbora Vrapče - centar

Doris Brkić

